## 

FORENKLET Årsplan 2020 /2021 2021

LUBE barnehage

Adr: Lindeveien 79. 4314 Sandnes

Tlf: 51294352/46818732

Email: post@lube.no

Åpningstider: 07.15 – 16.30.

Lube barnehage er en privat barnehage som eies og drives av Norsk Luthers Misjonssamband. NLM barnehagene AS eier 33 barnehager. Vi holder til på Lura i Sandnes kommune. Barnehagen har utvidet kristen formålsparagraf og bygger på kristne grunnverdier og har kristen forankring som sin plattform. Vi tilstreber verdiene nestekjærlighet, likeverd og mestring, og ønsker å peke på hvor unike og verdifulle hver enkelt er. Årsplanen er utarbeidet i tråd med «Lov om barnehager» og «Rammeplan for barnehager». Opptak av barn skjer via Sandnes kommune.

****

Lube barnehage har tre avdelinger og dette barnehageåret har vi 46 barn: Løvene er for 0-2 år, Tigerbarna for 2-3 år, Sjiraffene for 3-6 år. Gruppesammensetningen kan variere fra år til år. Barnehagen har 11,5 årsverk med totalt 16 ansatte barnehageåret 2020 / 2021.

Vi har tospråklige assistenter ved behov. Til tider kan det være språkstudenter eller personer som er i arbeidstrening eller praksis hos oss. Barnehagen har samarbeid med kommunale instanser som styrket barnehage, barnevern, PPT, helsestasjon og senter for flerspråklige (FBU) og barnehage enheten i kommunen.

**Satsingsområde for 2020 / 2021: Språk**

***«den gode fortellingen»***

Gjennom satsingen til Sandnes kommune USB – Utviklingsstøttene barnehage jobber vi videre med bevisstgjøring av voksenrollen. På bakgrunn av dette vil vi dette året ha språk som satsingsområde. Vi formidler gode fortellinger fra Bibelen, et rikt utvalg av bøker, eventyr og hverdagshistorier.

De 7 fagområdene fra rammeplanen ligger til grunn for planlegging og gjennomføring av de ulike aktivitetene og planene i barnehagen. Vi ser fagområdene i sammenheng, og de skal være en gjennomgående del av barnehagens innhold. Barnehagens verdigrunnlag preger arbeidet.

**Ny visjon:**

***«sammen om å sette verdifulle spor»***

NLM-barnehagene vil tilstrebe verdiene Nestekjærlighet, Likeverd og Mestring for å kunne være med å sette verdifulle spor.

**Misjonsprosjekt:**

Barnehagen er med og samler inn penger til barnas misjonsprosjekt i NLM. Vi har gjennom dette fokus på andre kulturer og barn som har det annerledes enn oss. Opp mot dette knytter vi en fortelling fra Bibelen som fremføres i en sangforestilling i mai. Misjonsfesten er årets høydepunkt i Lube og er også barnehagens sommeravslutning. Dette året er tema «Sønnen som kom hjem til far»

**Tilvenning:**

«Barnehagen skal i samarbeid med foreldrene legge til rette for at barnet kan få en trygg og god start i barnehagen» (Rammeplan for barnehager). I Lube er tilvenningsperioden i utgangspunktet 3 dager. Vi har hele tiden barnet i fokus, og tilvenningstiden forlenges dersom det er behov for det. Alle nye foreldre blir invitert til en nybegynnersamtale i løpet av de to første ukene.

**Progresjon:**

For å ivareta progresjonen i barnas utvikling vil vi gi barna utfordringer og opplevelser ut fra deres alder og modenhetsnivå. Vi har felles tema på alle avdelingene, men tilpasser det til barnegruppen, bl.a. ved bruk av smågrupper. Vi har førskolegruppe en gang pr uke, og samarbeid med Tryggheim Forus som vi også besøker til våren. Ellers har vi samarbeid med skolene som barna skal gå på. Med dette ønsker vi at overgangen barnehage – skole blir en positiv opplevelse for det enkelte barn.

**Faste aktiviteter:**

Temasamling på hver avdeling, kristensamling en gang pr uke, ukas barn på Tiger og Sjiraff, fellessamlinger, turdag, varmmat en gang pr uke, markering av fødselsdager, førskolegruppe, smågrupper, aktivitetsrom og utelek.

**Informasjon og dokumentasjon:**

Den daglige kontakten med foreldre er den viktigste informasjonskilden barnehage – hjem. Vi har også informasjon og dokumentasjon på barnehagens hjemmeside. Her finner du også rammeplan og utvidet utgave av årsplanen. Kidplan brukes daglig til å legge ut bilder og informasjon til foreldre.

|  |  |  |
| --- | --- | --- |
| **OVERSIKT OVER BARNEHAGEÅRET 2020 / 2021** | | |
| August | Tilvenning og trygghet | Planleggingsdager 13. og 14. august |
| September | Tilvenning og trygghet  Nasjonal brannvernuke, uke 38 | Oppstartsamtaler  Foreldremøte m Valg av rep til S.U. |
| Oktober | Høsten og naturfenomen | Foreldrekaffi  Foreldresamtaler |
| November | Høsten og naturfenomen | Foreldresamtaler  Planleggingsdag 13. november |
| Desember | Advent og jul | Luciafeiring  Nissefest  Kirkebesøk  Tur for førskolebarna  Julefest med foreldre (S.U) |
| Januar | Fortell meg om…. |  |
| Februar | Fortell meg om… | Karneval |
| Mars | Påskebudskapet og påsketradisjoner | Påskefrokost  Påskevandring i kirka |
| April | Misjon, misjonsfest og barn i andre land | Dugnad  Foreldresamtaler  Planleggingsdag 6. april |
| Mai | 17.mai maarkering  Misjons, misjonsfest og barn i andre land | Foreldremøte  Misjonsfest / sommeravslutning med foreldre  Planleggingsdag 14.mai |
| Juni | Du er verdifull | Soma gård med foreldre  Barnehageleir for førskolebarn |
| Juli | Sommerbarnehage |  |

(mer detaljert info. Med datoer o.l. kommer på mnd.plan fra den enkelte avd).

